Babadogtertjie dood aangetref in wiegieArgieffoto ŉ Babadogtertjie, ongeveer twee maande oud, is Dinsdagmiddag dood aangetref in haar wiegie by ŉ huis in Woodlands, Pietermaritzburg. “Paramedici het omstreeks 13:30 by die toneel opgedaag en is dadelik na die babakamer,” het Russel Meiring, woordvoerder van ER24, gesê. “Sy het bewegingloos in haar wiegie gelê.” Paramedici het die babatjie ondersoek en bevind dat sy al ŉ geruime tyd dood is. Hulle kon niks meer vir haar doen nie en sy is op die toneel dood verklaar. Plaaslike owerhede was op die toneel en stel ondersoek in.